131. löggjafarþing 2004–2005.

Þskj. 482 — 339. mál.

Svar

dómsmálaráðherra við fyrirspurn Bryndísar Hlöðversdóttur, Guðrúnar Ögmundsdóttur, Ágústs Ólafs Ágústssonar og Margrétar Frímannsdóttur um afplánun eldri fanga.

Fyrirspurnin hljóðar svo:

Hafa fangar á eftirlaunaaldri rétt á að ljúka afplánun hjá Vernd eins og aðrir fangar? Ef svo er ekki, hver er ástæðan?

Aflað var upplýsinga frá fangelsismálastofnun vegna fyrirspurnarinnar. Fram kemur í svörum stofnunarinnar að allir fangar geti að uppfylltum þeim skilyrðum sem gildi um afplánun á áfangaheimili Verndar afplánað hluta refsingar þar. Reglurnar séu almennar og gildi um alla fanga. Fangar á eftirlaunaaldri geti því líkt og aðrir afplánað hluta refsingar á

áfangaheimilinu. Geti fangi ekki útvegað sér vinnu sjálfur hafa bæði fangelsismálastofnun og Vernd aðstoðað viðkomandi í þeim efnum.